26. september

26. september on Gregoriuse kalendri 269. (liigaastal 270.) päev. Juliuse kalendri järgi 13. september (1901–2099).

Sündmused

Eestis
1629 – Altmargi vaherahuga loovutas Rzeczpospolita Liivimaa Rootsile.
1871 – asutati Tallinna Diakonisside Selts.
1885 – ilmus Venemaa Ministrite Komitee Asjadevalitsuse ringkiri, mis sätestas Balti kubermangudes venekeelse asjaajamise ja kirjavahetuse.
 1926 – avati Kursi Vabadussõja mälestussammas.
 1933 – Sisekaitseülema sundmäärusega keelati kaitseseisukorra piirkonnas üles näidata sihilikku lugupidamatust Eesti Vabariigis maksva demokraatliku riigikorra, Riigikogu, Riigivanema, Vabariigi Valitsuse ja ministrite või nende tegevuse vastu ja teha avaldusi või esitada kujutusi, mis võivad tekitada seltskondlikku ärevust või riivata avalikku julgelolekut või rikkuda riigikaitse huvisid või riigi välissuhteid.
 1935 – Sõjaringkonnakohtus algas vaps-terroristide protsess.
 1938 – Johannes Klesment nimetati Vabariigi Valitsuse nõunikuks.
 1939 – Riigivolikogu ja Riiginõukogu välis- ja riigikaitse komisjoni ühisel koosolekul arutati Nõukogude Liidu nõudmisi vastastikuse abistamise lepingu (baaside lepingu) sõlmimiseks. Komisjon nõustus astuma läbirääkimistesse ja võimalusel sõlmima lepingu.
1943 – käivitus operatsioon "Roboter".
1946 – kehtestati "Põllumajanduse palgatööjõu kasutamise eeskirjad", milles muu hulgas määrati kindlaks töörežiim ja kirjaliku töölepingu sõlmimise kohustus.
1950 – kaotati maakonnad ja vallad.. Nende asemele loodi rajoonid ja nende allüksustena külanõukogud.
1952 – toimusid 28. septembrini kestnud Tartu ülikooli (taas-)asutamise 150. aastapäeva üritused. Ülikooli varasemat ajalugu ei tohtinud meenutada.
 1987 – ajalehes Edasi ilmus Siim Kallase, Tiit Made, Edgar Savisaare ja Mikk Titma artikkel ettepanekuga viia Eesti täielikult territoriaalsele isemajandamisele (IME).
 1994 – Riigikogu avaldas umbusaldust peaminister Mart Laarile.
 1998 – Tallinnas Mustpeade Majas Vennaste toas toimus Eesti Vabade ja Tunnustatud Vabamüürlaste Suurlooži asutamiskoosolek. Esimeseks Eesti Suurlooži suurmeistriks valiti Arno Köörna.

Maailmas
 1629 – Altmargi vaherahuga lõpetati 1600. aastal alanud Poola-Rootsi sõda. 
 1687 – pommitamise tagajärjel Veneetsia ja Türgi vaenutegevuses hävis osaliselt Ateena Parthenon.
 1810 – Jean Baptiste Bernadotte nimetati Rootsi troonipärijaks.
 1815 – loodi Püha Liit.
 1944 – Punaarmee hõivas Cēsise.
 1957 – Winter Gardeni teatris Broadwayl toimus Leonard Bernsteini muusikali "West Side'i lugu" esmaettekanne.

Sündinud 

 1791 – Théodore Géricault, prantsuse maalikunstnik, litograaf ja skulptor
 1849 – Ivan Pavlov, vene füsioloog
 1851 – Friedrich August Saebelmann, eesti helilooja ja koorijuht
 1878 – Feodossi Krassovski, vene geodeet
 1888 – Thomas Stearns Eliot, luuletaja
 1889 – Martin Heidegger, saksa filosoof
 1897 – Paulus VI, paavst
 1898 – George Gershwin, ameerika helilooja
 1891 – Hans Reichenbach, teadusfilosoof
 1927 – Lembit Eelmäe, eesti näitleja
 1932 – Vladimir Voinovitš, kirjanik
 1936 – Winnie Mandela, Lõuna-Aafrika Vabariigi poliitik
 1937 – Valentin Pavlov, Nõukogude Liidu poliitik
 1943 – Tõnis Erilaid, eesti ajakirjanik
 1945 – Reet Neimar, eesti teatriuurija
 1946 – Andrea Dworkin, ameerika feminist
 1947 – Einar Soone, eesti vaimulik
 1948 – Olivia Newton-John, Austraalia laulja ja näitleja
 1951 – Väino Laes, eesti näitleja
 1953 – Aivars Lembergs, Läti poliitik
 1961 – Marianne Mikko, eesti ajakirjanik ja Euroopa Liidu poliitik
 1962 – Andrei Babitski, vene ajakirjanik
 1963 – Mart Saarso, eesti purjetaja
 1964 – Jaan Sööt, eesti muusik
 1974 – Martin Müürsepp, eesti korvpallur
 1979 – Taavi Rõivas, Eesti peaminister
 1981 – Serena Williams, USA tennisist
 1985 – Lenna Kuurmaa, eesti muusik

Surnud 

 1241 - Fujiwara no Teika, jaapani luuletaja
 1937 – Aleksei Ustinov, Nõukogude Liidu diplomaat
 1947 – Hugh Lofting, briti kirjanik
 1972 – Juhan Vasar, eesti ajaloolane
 1981 – Roy Cochran, USA kergejõustiklane
 1987 – Ethel Catherwood, Kanada kergejõustiklane
 1945 – Béla Bartók, ungari helilooja
 2003 – Robert Palmer, briti laulja
 2008 – Paul Newman, USA näitleja ja filmilavastaja
 2019 – Jacques Chirac, Prantsusmaa poliitik

Pühad ja tähtpäevad
ülemaailmne südamepäev
Euroopa keeltepäev

Ilmarekordid 
...

Viited 

September 26